
SHAKEELIYAT -EK NAYEE (NEW) QADIYANIYAT 


Shakeelivat 

Ek Navee (New - ) Oadivanivat 
Ek Navee Giimrahi 

Shakeel Bin Hanif Darbhanga Bihar Ke Usmanpur Ka Rehne Wala Ek 
Shaks Hai, Jisne Kuch Saal Pehle Jab Ke Wo Delhi Me Tha Mehdi Hone Aur 
Phir Mehdi Aur Maseeh Mau'ud (Hazrat Eisa) Hone Ka Dawa Kiya, Aur Is 
Tarah Ek Nayee Qadiyaniyat Paida Hui. Isne Pehle Delhi Ke Mukhtalif 
Mohallo Me Apne Mehdi Aur Maseeh Hone Ki Tableegh Ki, Lekin Har Jagah 
Se Ise Kuch Dino Ke Baad Hatna Pada. Pehle Mohalla “Nabi Karim” 
(Area/Mohalle Ka Naam) Ko Isne Apni Activities Ka Centre Banaya, Aur Phir 
Laxmi Nagar (Area/Mohalle Ka Naam) Ke Do Mukhtalif Ilaaqon Me Apne 
Mission Ko Chalata Raha. Delhi Me Rehte Hue Usne Khaas Taur Par Un 
Naujawano Ko Apna Nishana Banaya Jo Delhi Ke Colleges/ Universities Me 
Talim Hasil Karne Ke Liye Wahan Aate The, Lekin Jaise Hi Logon Ko In 
Harkaton Ki Khabar Hoti Uske Khilaf Action Lete Aur Use Apna Thikana 
Badalna Padta. Aakhir Use Delhi Se Hatne Ka Faisla Kama Pada, Aur Usne 
Apna Thikana Maharashtra Ke District Aurangabad Me Is Tarah Banaliya 
Ke Kisi Ne Uske Liye Aik Pura Ilaqa Khareed Kar Ek Nayee Basti Basa Di, 
Jisme Wo Aur Uske “Hawari” (Sathi) Rahte Hain. 

Mulk Ke Mukhtalif Hissso Me Is Jhoote Mehdi Aur Maseeh Ki Dawat O 
Tableegh Ka Silsila Barso Se Kaafi Tezi Ke Sath Jaari Hai. Delhi, Bihar, 
Jharkhand, Maharastra, Andhra Pradesh Etc. Me Iske Fitne Me Achchi Khasi 
Tadad Me Log Aachuke Hain Aur Alhamdulillah Har Jagah Kuch Na Kuch 
Logon Ne Uske Muqable Ki Fikr Bhi Shuroo Kar Di Hai. 

Hum Samajhte The Ke Uttar Pradesh Is Fitne Se Mahfooz Hai Aur Ab 
Tak Yahan Shakeeliyo Ne Apne Paaon Nahi Phailae Hain, Lekin Maloom Hua 
Ke Hum Naa-Waaqif The. Up Me Balke Lucknow Me Bhi Kuch Log Is Fitne 
Ke Parcharak Ban Kar Taqreeban 1.5 Saal Se Active Hain Aur Badi Raazdaari 

Lekin Tezi Ke Sath Apni Activities Jaari Rakhe Hue Hain, Aur Afsos Ke Inke 
Fitne Ka Shikar Hamare Kuch Sada Naujawan Ban Rahe Hain, Balke Har 
Kuch Dino Ke Baad Lucknow Aur Up Ke Mukhtalif Zilo (Districts) Ke Kuch 
Log Is Fitne Ke Shikar Ho Kar Is Jhoote Maseeh Wa Mehdi Ke Hath Par Bait 
Karne Jaa Rahe Hain, Iska Matlab Ye Hai Ke Ye Fitna Apni Activities Is Tarah 
Khufiya Andaz Me Chalaane Me Kaamyaab Hai Ke Wo Hamare Ilaqe Me 
Hamare Naujawano Par Mehnat Kar Rahe Hain Aur Hum Ko Khabar Tak 
Nahi Hai. Hamari Na Waaqfi Ya Be-Khabri Ki Ye Soorate Haal Bahut Fikr Me 
Dalne Wali He, Aur Hame Bohat Kuch Sochne Par Majboor Karti Hai. Khud 
Hum Lucknow Ke Jis Mohalle Me Rehte Hain, Wahan Bhi In Ki Activities 
Jaari Hai, Aur Isi Mohalle Ke Ek Naujawan Ke Zariye Hi Hame Is Fitne Ke 
Wajood Ki Ittela Mili Thi. 

In Logon Ke Kaam Karne Ka Tariqa Ye Hai Ke Ye Bahut Khufiya Taur 
Par Kisi Naujawan Se Rabta (Contact) Karte Hain. Ye Naujawan Aam Taur 
Par Kisi College Ya University Ka Aisa Student Hota He Ke Jiska Kisi Aalim Se 
Koi Rabta Nahi Hota. Ye Pehle Us Se Aam Deeni Baaten Karte Hain, Aur 
Chunke Is Fitne Ke Tamam Parcharak Apna Huliya (Appearance) Aisa Banaye 
Phirte Hain Ke Inko Dekh Kar Har Shaks Yahi Mehsoos Kare Ke Ye Bahut 
Muttab-E-Sunnat (Sunnat Ke Paband) Qism Ke Deendar Naujawan Hain, 
Jaise Lambi Darhiyan Rakhte Hain, Libas Me Lambe Kurte Aur Oonchi 
Shalwaro Ka Istemal Karte Hain, Guftagu Me Baar Baar Alhamdulillah, 
Subhan-Allah, Masha- Allah, Insha-Allah Aur Inn Jaise Alfaaz (Words) Bohat 
Istemal Karte Hain. Is Liye Woh Sada Aur Nawaqif Naujawan Inse Bahut 
Ziyada Mutassir (Impressed) Hojata Hai Aur Inhe Bohat Deendar Samjhne 
Lagta Hai. 

Apne Baare Me Ye Tas'sur (Impression) Banane Ke Baad Ye Us Student 
Se Alamat-E-Qayamat (Qayamat Ki Nishaniyon) Ka Tazkira Karte 
Hain, Aur Unko Science Ki Kamyabiyon Aur Dunya Ke Haalat Par Is Tarah Fit 
Karte Hain Ke Aadmi Un Ki Baat Ko Bohat Logical Samajhne Lagta He. Is 
Darmiyan Ye Bahut Hoshiyari Ke Sath Ye Koshish Bhi Karte Hain Ke Samne 
Wale Ke Zehan Me Ulama Ki Tasweer Aisi Bana Den Ke Wo Unki Kisi Baat 
Ki Tasdeeq (Verification) Ulama Se Karane Ki Zaroorat Na Samjhe, Jaise Ye 
Kehte Hain Ke Ulama Ko In Alamaat-E- Qayamat (Qayamat Ki Nishaniyon) 

Ka Kuch Ilm (Knowledge) Nahi Hota, Is Liye Ke Unnhe Madrason Me Ye 

Hadeesen Padhai Hi Nahi Jati, Unnhe Bas Hadees Ki Kitabon Ke Kuch 
Muntakhab Abwaab [Selected Chapters] Padha Diye Jaate Hain, Jinka Talluq 
Namaz, Roza Jaise Masael Se Hota Hai, Taaki Ye Kisi Masjid Ke Imam Ya Kisi 
Madarsa Ke Mudarris (Teacher) Ban Saken. Inka Mukhatib Jo Ab-Tak Inke 
Deendar Hone Ka Tas'sur (Impression) Rakhta Hai Ye Baten Sunke Unko 
Deen Ka Aisa Maahir (Expert) Bhi Samjhne Lagta Hai Ke Jo Ulama Se Ziyada 
Deen Ko Janne Waala Hai, Aur Ab Usska Haal Ye Hota Hai Ke Ye Use Jo 
Batade Wo Usper Yaqeen Karle. 

Uske Baad Ye Parcharak Yeh Batate Hai Ke Dajjal Aa Chuka Hai. Wo 
America Aur France Ko Dajjal Batate Hain Aur Kehte Hain Ke RasooullahfMr 
Ne Ek Hadees Me Jo Ye Bataya Tha Ke Dajjal Ki Peshani Par Kaafir Likha 
Hoga Usse Aap Ka Ishara Yahi Dono Mumalik (Countries) The, Isliye Ke 

Jab In Dono Ka Naam Ek Sath Likha Jaye (<yV + /0 Toh Beech Me Kaafir 

Likha Hua Rehta Hai. Dajjal Ki Ek Aankh (Eye) Hone Ka Matlab Wo Satellite 
Ko Batate Hain. Kuch Hadeeson Me Dajjal Ke Bare Me Hai Ke Wo Ek Gadhe 
Par Hoga, Ye Log Kehte Hain Ke Is Ka Matlab Fighter Plane Hai Aur Isi Tarah 
Ki Kuch Aur Baaten Karte Hain. Dajjal Ke Baare Me Apni Aisi Guftaguo Ke 
Baad Ye Kehte Hain Ke Dajjal Ke Aane Ke Baad Mehdi Aur Maseeh Ko Aana 
Tha Aur Woh Aa Chuke Hain Aur Ab Nijaat Ka Bas Yahi Ek Zariya Hai Ke 
Hum Unke Hath Par Bait Kar Len. Agar Saamne Wala Koi Bahut Saada 
Aadmi Hota Hai Aur Ye Khwahish Zaahir Karta Hai Ke Mujhe Bhi Mehdi Ke 
Hath Par Bait Karadi Jaye To Ise (Aam Taur Par) Pehle Ilaqai Ameer Ke Paas 
Bheja Jaata Hai, Jaise Up Me Banaras Bhej Diya Jaata Hai, Jahan Banaras 
Hindu University (Bhu) Ke Ek Student Se Uski Mulaqat Hoti Hai. Ye Sahab 
Up Me Is Jhoote Mehdi Wa Maseeh Ke Mission Ke Ameer Bataye Jaate Hain. 
Aur Phir Kuch Dino Ke Baad Aurangabad (M.P) Bhej Kar Shakeel Ke Hatho 
Par Bait Kara Di Jati Hai, Lekin Is Baat Ka Bahut Khayal Rakha Jata Hai Ke 
Bait Se Pehle Is Jhoote Mehdi Wa Maseeh Ka Ash Naam Saamne Na Aae, 
Yahan Tak Ke Logon Ke Poochne Par Bhi Ye Log Iska Asli Naam Bhi Nahi 
Batate Hain Taaki Agar Ye Shaks Kahin Kisi Se Tazkira Kar Bhi De To Bhi 
Logon Ko Malum Na Ho Paaye Ke Ye Kis Jhoote Maseeh Ki Dawat Di Ja Rahi 
Hai. 

Agle Safhat (Pages) Me Dajjal, Hazrat Mehdi Aur Hazrat Isa (<AUI <uk) 
Ke Baare Men Saheeh Hadeeson Me Batai Gayi Chand Nishaniyon Ka Tazkira 
Karke Inki Roshni Me Shakeel Ki Baton Ka Jayeza Liya (Analysis) Jaa Raha 
Hai, Taaki Ye Baat Bilkul Clear Ho Jaye Ke Shakeel Bin Hanif Jhoota Hai. 



Dajjal Ke Baare Me Shakeeliyo Ka Daawa Itna Ghalat Hai Ke Koi Bhi 
Aadmi Jise Allah Ne Aqal Di Ho In Baton Ko Saheeh Maan Hi Nahi Sakta, 
Aur Isliye Is Silsile Main Tafseeli Guftagu Ki Zaroorat Nahi Hai, Lekin Phir 

Bhi Itna Batana Zaroori Maloom Hota He Ka Aap imr Ne Dajjal Ke Baare Me 

Jo Kuch Bataya Hai Us Se Wazeh (Clear) Taur Par Maloom Hota Hai Ki Wo 
Ek Insaan Hi Hoga, 2 Mamalik (Countries) Ka Majmua Ya Satellite Ya Fighter 
Plane Nahi. 

Aap imr Ne Uska Huliya(Appearance) Bhi Bilkul Wazeh Taur Par Bata 

Diya Hai, Jaise Bukhari Ki Ek Hadees (701) Me Hai Ke Aap rSP Ko Khawab 

Me Dajjal Dikhaya Gaya, To Wo Ek Laal Rang Ka Mota Shaks Tha, Uske Baal 
(Hair) Ghungraile The, Dahini (Right) Aankh Se Kaana Tha, Yahan Tak Ke Us 

Hadees Me Aap iHP Ne Ye Bhi Bataya Tha Ke Wo Qabile (Tribe) Khuza’a Ke 

Ek Aadmi Ibne Qatan Ki Tarah Tha. Inn Wazeh Nishaniyon Ke Baad Koi 
Gunjaish Nahi Rehti Ki Koi Bhi Aqal-Mand Shaks Ye Kahe Ke Dajjal Ek Shaks 
Na Hokar 2 Countries Ka Majmua He, Aur Uski Ankh (Eye) Satellite Hai. 

Alamaat-E-Mehdi Ki Roshni Me Shakeel Ka Jaeza 


Ahadees Se Wazeh Taur Par Maloom Hota Hai Ke Hazrat Mehdi Aur 

Hazrat Isa (f iPi-jO 2 Alag Alag Shaksiyaat Hain, Jab Ke Shakeel Gulam 

Ahmad Qadiyani Ki Tarah Is Baat Ka Daawedar Hai Ke Wo Baik Waqt (Ek 
Sath) Mehdi Bhi Hai Aur Maseeh Bhi, Zaahir Hai Ke Yahi Ek Baat Uske 
Jhoote Hone Ke Liye Kafi Hai. 

Hazrat Mehdi Ke Baare Me Rasool Akram fUf Ki Hadeeso Me Bahut Si 

Alaamaten Bayan Ki Gayi Hain. Niche Hum Unnme Se Kuch Ka Tazkira 
Karenge, Phir Unnki Roshni Me Shakeel Ka Jaeza Lenge. 

1) Aap (W Ne Bataya Tha Ke Hazrat Mehdi Ka Naam Muhammad Aur 
Unke Walid Ka Naam Abdullah Hoga(Abu Daud: 4282,Kitab A 1 Mehdi). 

Jabke Shakeel Bin HanifHai, Muhammad Bin Abdullah 

Nahi. 

2) Aap M s f Ne Ye Bhi Bataya Tha Ke Mehdi Aap Ki Hi Nasal Se Honge, 

Aur Unka Silsila Nasab Hazrat Fatima Tak Pahuchega (Abu Daud: 
4284,Kitab A 1 Mehdi). 

Jabke Shakeel Ka Us Khandan Aur Nasal Se Koi Bhi Talluq Nahi , Wo To 
Hindustani Nasal Ka Hi Hai. 

3) Hadees Se Ye Bhi Maloom Hota Hai Ki Hazrat Mehdi Roshan Peshani 
Ke Honge Yani Gore Rang Ke Honge (Abu Daud:428s, Kitab A 1 Mehdi) 

Jabke Shakeel Aisa Nahi Hai. 

4) RasooullahrMP Ne Ye Bhi Bataya Tha Ke Unse Pehle Dunya Bhar Me 

Zulm Aur Na-Insaafi Ka Raaj Hoga Aur Woh Zulm Ka Khatma Karke 
Dunya Me Adal O Insaaf Ka Bol Bala Kar Denge.(Abu Dawood: 4282, 
Kitab-Ul Mehdi). 

Jabke Shakeel Ke Dawa E Mehdawiyat Ko 10 Saal Se Zyada Ka Arsa 
Guzar Gaya Hai Aur Us Arse Me Duniya Me Zulm Aur Na-Insafi Badhi 
Hi Hai, Kam Nahi Hui Hai. 

5) Hadees Se Ye Bhi Maloom Hota Hai Ke Wo Hukumran Bhi Honge. (Abu 
Dawood: 4285, Kitab-Ul Mehdi) 

Aur Shakeel To Hukumrani Ka Khwab Bhi Nahi Dekh Sakta. 

6) Ahadees Se Ye Bhi Maloom Hota Hai Ke Ye Muhammad Bin Abdullah 
Mehdi Ke Mansab (Post) Par Faayez Hone Ke Baad Ziyada Se Ziyada 9 
Saal Rahenge. (Tirmizi: 2232, Abwabul Fitan, Baab Baad Baab Maajaa 
Fil Mehdi). Jinme Se 7 Saal Wo Hukumat Farmaenge (Abu Dawood: 
4285, Kitab-Ul Mehdi). 

Mehdi Hone Ke Shakeel Bin HanifKe Dawe Ko 10 Saal Se Ziyada Ka 
Waqt Guzar Gaya Hai Aur Abhi Tak Uska Inteqal Nahi Hua Hai Aur Na 
Usski Hukumat Qayem Hui Hai. 

In Ke Ilawa Hazrat Mehdi Ke Baare Me Aur Bhi Alamaaten Ya 
Peshangoiyaan Hadees Ki Kitabo Me Paayi Jaati Hain, Lekin Sahih Ahadees 
Me Payi Jane Wali Yahi 5 Alamaten Shakeel Ko Jhoota Sabit Karne Ke Liye 
Kaafi Hai, Is Mukhtasar Se Kitabche Me Mazeed Ki Zaroorat Mehsoos Nahi 
Hoti Hai. 

Hazrat Isa (fi Ki Aamad Ke Silsila Me Quran O Hadees Ki Kuch 
Peshangoiyaan Aur Un Ki Roshni Me Shakeel Ka Jaiza 

Hazrat Isa Q* 1P10O Ke Is Dunya Me Dubara Aane Ke Baare Me Bhi 

Quran Aur Hadees Me Kuch Aisi Wazeh Baaten Bata Di Gayi Hain Ke Jinko 
Saamne Rakh Kar Shakeel Aur Qadiyani Jaise Har Jhoote Ki Haqiqat Wazeh 
Ho Jati Hai. Neeche Kuch Aisi Hi Alaamaten Likhi Jarahi Hain. 

1) Is Silsile Me Sabse Pehli Bunyadi Baat Yeh Hai Ki Hazrat Isa Ki 

Aamad Ke Silsile Main Aap Ne Jo Kuch Bataya Hai, Us Se Ye Baat Bilkul 

Yaqeeni Taur Par Maloom Hoti Hai Ki Woh Wahi Isa Bin Maryam (fiPi.j*) 

Honge Jo Bani Israel Ke Nabi The, Wo Jinki Walida (Mother) Maryam 
Thi Aur Jo Baghair Waalid (Father) Ke Paida Hue The. Saheeh Bhukari Aur 
Saheeh Muslim Ke Sath Sath Hadees Ki Doosri Kitabon Me Aisi Kayee 
Riwayaten Paayi Jaati Hain Jinme Qayamat Ke Qareeb Aapke Aane Ka 
Tazkira Hai Aur Aap Ka Naam Isa Bin Maryam Liya Gaya Hai. Jin Me Se 
Kuch Riwayaten Abhi Aap Padhenge. Aur Mehdi Aur Isa Hone Ka Ye 
Daawedar Shakeel Bin Hanif Hai, Hindustan Ke Ek Ilaaqe Se Talluq Rakhta 
Hai. Ye Woh Isa Bin Maryam Nahi Hai Jo Bani Israel Ke Nabi The Aur Jo 
Baghair Baap Ke Paida Hue The Or Jinki Maa Ka Naam Maryam Tha. 

2) Hazrat Isa QuAud Ke Dobara Aane Ke Silsile Me Bohat Saari Ahadees Me 

Ye Bataya Gaya Hai Ke Wo Utrenge (Dekhye: Bukhari : 2222). Jabke Yeh 
Shakeel Bin Hanif Usmanpur Naami Ek Gaon ( Village ) MeApne Walid 
HaneefKe Yahan Paida Hua Hai, Aasman Se Nahi Utra Hai. 

3) Saheeh Bukhari Aur Saheeh Muslim Ki Ek Hadees Me RasooullahrMr Ka 

Irshad Hai: “Us Zaat Ki Qasam Jiske Hath Me Meri Jaan Hai Turn Me Ibn 
Maryam Insaaf Pasand Hukmran Ban Kar Zarur Nazil Honge, Saleeb 
(Cross/Symbol Of Chiristanity)Ko Tor Denge (Yaani Aap Ke Aane Ke Baad 
Saare Chiristians Musalman Ho Jayenge, Aur Saleeb (Cross) Ki Ibadat 

Khatam Ho Jaegi), Khinzeer (Ki Nasal) Ko Qatal Kar Denge...,Aur Maal O 
Daulat Ki Aisi Farawaani Hogi Ke Koi Sadqa Qabool Karne Wala Nahi Hoga.” 
(Bukhari : 2222, Muslim: 155/2476). 

Ab Zara Is Hadees Ki Roshni Me Shakeel Ka Jayeza Lijye, Wo Naa Ab 
Tak Hukmran Bana Hai Aur Na Hukmrani Ka Koi Irada Rakhta Hai. Wo To 
Aurangabad, Maharashtra Ke Paas Ek Basti Me Chupa Baitha Hai Aur Wahan 
Se Nikalne Ka Naam Hi Nahi Leta Aur Ussne Na Kabhi Koi Saleeb (Cross) 
Tori Hai Aur Na Kisi Isai (Chiristian) Ne Uske Hath Par Islam Qabool Kiya 
Hai, Naa Khinzeeron Ko Qatal Kiya Hai Aur Na Uske Aane Ke Baad Duniya 
Me Maal Wa Daulat Ki Farawani Hui Hai, Aur Naa Gurbat Ka Khatma Hua 
Hai Ke Sadqaat Lene Waala Koi Na Mile. 

4) Quran-E-Majeed Me Surah Nisa Ki Aayat 159 Me Farmaya Gaya Hai Ke ( 

jJ aj yisfii jif 5*) Hazrat Isa (fiPioO Ki Maut (Inteqal) Se Pehle 

Tamam Ahle Kitab (Jews Aur Chiristians) Musalman Ho Jayenge. Aur 
Shakeel Ke Hath Par Ab Tak Ek Bhi Isai (Chiristian) Islam Nahi Laaya. 

Inke Alawa Hazrat Isa (fi Ui*>) Ke Baare Me Aur Bhi Alaamaten Ya 

Peshangoiyan Hadees Ki Kitabon Me Pai Jaati Hain, Lekin Quran Aur Saheeh 
Ahadees Me Paayi Jaane Wali Yahi 4 Alaamaten Shakeel Ke Daawe Ko Jhoota 
Sabit Karne Ke Liye Kaafi Hai, Is Mukhtasar Se Kitabcha Me Mazeed Ki 
Zarurat Mehsoos Nahi Hoti Hai. 


Is Fitne Ka Muqabla Raise Karen 

Ye Fitna Kyunki Bohat Raazdaari Ke Sath Phailaya Jaa Raha Hai Isliye 
Aam Taur Par Jab Kisi Ilaqe Ke Deen Ki Fikr Rakhne Wale Musalmano Ko 
Apne Ilaqe Ke Baare Me Pata Chalta Hai Ke Hamare Yahan Is Fitne Ke 
Parcharak Active Hain, To Us Waqt Tak Bohat Der Ho Chuki Hoti Hai Aur 
Kayi Naujawan Uski Bhent Chadh Chuke Hote Hain. Delhi, Bihar, 
Maharashtra, Telangana, Andhra Pradesh Aur Up Ke Sath Sath Mulk Ke Jis 
Hisse Me Bhi Is Fitne Ki Activities Ki Aaj Ittela Hai Unn Tamam Muqamaat 
Par Khadiman-E-Deen Ko Jab Is Fitne Ki Activities Ka Pata Chala To Kaafi 
Der Ho Chuki Thi, Isliye Kisi Bhi Ilaaqe Me Is Intezar Me Nahi Rahna Chahya 

Ke Jab Hamare Yahan Fitne Ki Khabar Milegi To Phir Fikar Karenge. Isliye 
Ke Mumkin Hai Ke Kisi Ilaqe Me Ye Active Ho Aur Hamen Iski Khabar Na 


Ho. 


Soorat-E-Haal Ki Khatarnaaki Ka Is Se Andaza Kijye Ke Jin Ilaqon Ke 
Silsile Me Ye Itminaan Tha Ke Yahan Ye Fitna Maujood Nahi Hai, Wahan Ki 
Masjidon Me Is Masle Par Guftagu Hui To Kuch Naujawano Ne Inme Se Kuch 
Masjido Ke Aemma Ko Bataya Ki Us Tarah Ke Logon Ne Humse Bhi Rabta 
Kiya Hai. Is Liye Zarurat Is Baat Ki Hai Ke Kisi Bhi Ilaaqe Ke Silsile Me 
Itmenan Na Kiya Jaye, Aur Pehle Se Hi Awam Ko Fitne Se Aagah Kiya Jaye, 
Taaki Agar Ye Fitna Aapke Ilaqa Me Na Pohancha Ho To Uske Aane Ko Roka 
Ja Sake, Aur Agar Khuda Na Khasta Pohanch Gaya Ho To Uska Khatma Kiya 
Ja Sake. 

Is Fitne Ke Muqable Ka Saheeh Tariqa Yahi Hai Ke Ilaqe Ki Tamam 
Masaajid Me Juma Ki Namaz Ke Mauqe Par Is Silsile Me Guftagu Kar Ke 
Logon Ko Is Fitne Se Aagah Kiya Jaye. Isi Tarah Hum Un Logon Ko Fitne Se 
Aagah Kar Sakte Hain Jinko Is Fitna Ke Parcharak Apna Mukhatib Banate 
Hain. Namaze Juma Ke Ilawa In Logon Ka Koi Rabta Kisi Deeni Rehnumai Ke 
Nizam Se Nahi Hota Hai. Agar Har Ilaqe Ke Sargarm Khadimaan-E-Deen 
Apne Apne Ilaqa Ki Fikar Kar Le Aur Yeh Koshish Kar Len Ki Inke Ilaaqe Ki 
Har Masjid Me Namaz-E-Juma Se Pehle Is Tarah Ki Guftagu Kar Lee Jaye To 
Umeed Hai Ke Is Fitna Ko Roka Ja Sakega. Agle Page Me Isi Maqsad Se Aik 
Tehreeri (Written) Khitab/Bayan Diya Ja Raha Hai Take Agar Kisi Masjid Me 
Namaz Juma Me Is Topic Par Khitab/Bayan Na Ho Sake To Kam Se Kam Ye 
Tahreeri Khitab Hi Padh Kar Suna Diya Jaye. Yeh Khitab Lucknow Ke 
Effected Areas Ki Masajid Me Sunaya Gaya Aur Alhamdulillah Iska Fayda 
Mehsoos Kiya Gaya. 

Hamare Yahan Aam Taur Par Kisi Fitne Ki Fikar Us Waqt Ki Jati Hai 
Jab Uske Shikar Hazaron Lakhon Log Ho Jaate Hain, Aur Us Waqt Fitna 
Apne Paaun Itna Jama Chuka Hota Hai Ke Usko Khatam Kama Namumkin 
(Impossible) Ho Chuka Hota Hai. Is Liye Is Nai Shakeeliyat Ki Fikr Abhi Se 
Kama Lazmi Aur Zaruri Hai, Warna Baad Me Ye Fitna Agar Mazboot Ho Gaya 
To Phir Usska Khatma Waise Hi Namumkin Ho Jayega Jaise Qadiyaniyat Ka 
Ho Gaya Hai. 


www.raddeshakeeliyat.com 


Page 10 


SHAKEELIYAT -EK NAYEE (NEW) QADIYANIYAT 


aago Zamana Chaal Qayamat Ki Chal Gaya 


Tehreeri Khitaab/Bavan 

Mohtaram Hazraat! 

Is Waqt Aap Hazraat Se Ek Mukhtasar Aur Zaroori Guftagu Kami Hai, 
Isliye Darkhast Hai Ke Isey Gaur Se Sune. 

Aap Hazraat Ke Ilm Me Hoga Ke Ab Se Taqreeban 125 Saal Pehle Mirza 
Ghulam Ahmad Qadiyani Naam Ke Ek Shaks Ne Apne Baare Me Kuch Daawa 
Kiya Tha. Usne Pehle Kaha Tha Ke Woh Hi Wahi Mehdi Hai Jinke Aane Ki 

Peshangoi RasooullahiW Ne Farmayi Thi. Phir Usne Daawa Kiya Tha Ke 

Rasooullah Mf Ki Bohat Si Ahadees Me Bataya Gaya Hai Ke Aakhir Zamane 

Me Hazrat Isa Maseeh Aayenge, Main Hi Wo Isa Maseeh Hoon Aur Iske Baad 
Usne Apne Nabi Hone Ka Daawa Kar Diya Tha. Us Waqt Se Le Kar Aaj Tak Ke 
Tamam Ulama Usko Gumrah Aur Kaafir Maante Aayen Hain. 

Ab Se Kuch Saal Pehle Shakeel Naam Ke Ek Shakhs Ne Bhi Isi Tarah Ke 
Daawe Kiya Hain. Yeh Shakhs Bhi Apne Aap Ko Mehdi Aur Maseeh Kehta Hai 
Aur Is Tarah Ek Nayee Gumraahi Aur Ek Naya Fitna Wajood Me Aaya Hai. Is 
Nayee Gumraahi Ki Dawat Dene Waale Log Hamari Masjido Me Namaz Padh 
Rahe Hain Aur Hamare Seedhe Sadhe Naujawano Ko Behkaane Ki Koshish 
Kar Rahe Hain. Unhone Apni Sooraten Bohat Deendar Naujawano Ki Si Bana 
Rakhi Hain Taaki Logon Ko Aasani Se Dhoka Diya Jaa Sake. Wo Bohat 
Khufiya Taur Par Hamare Kisi Naujawan Se Milte Hain Aur Use Jhoote 
Shakeel Se Bait Karne Ke Liye Kehte Hain. Inlogon Ka Tareeqa Ye Hai Ke Ye 
Kehte Hain Ke Jis Dajjal Ke Aane Ki Khabar Hazrat Muhammad 

Rasooullah, Ne Di Thi Wo Aa Chuka Hai Aur Phir Us Se Ye Kehte Hain Ke 

Dajjal Ke Baad Mehdi Aur Maseeh Ko Aana Tha Aur Wo Bhi Aa Chuke Hain 
Aur Ab Unke Hath Par Bait Kama Zaroori Hai. Kyunki Apne Apko Mehdi Aur 
Maseeh Kahne Waala Shakeel Bohat Badnaam Ho Chuka Hai Isliye Kisi Ko 
Yeh Shakeel Ka Naam Nahi Batate. Agar Koi Unse Puchta Hai Ke Ye Tumhare 
Mehdi Aur Maseeh Kahan Rahte Hain? To Ye Usko Saaf Jawab Bhi Nahi Dete, 
Bas Yahi Kehte Jaate Hain Ke Pehle Bait Ho Jayen Phir Batayenge. 

Mere Bhaiyo Aur Buzurgo! Ye Ek Badi Gumraahi Aur Fitna Hai. Is 
Shaks Ke Daawe Ke Jhoote Hone Me Kya Shak Hai? Ahadees Se Maloom 
Hota Hai Ke Mehdi Aur Maseeh Alag Alag Shaksiyaat Hain Aur Shakeel Kehta 
Hai Ke Main Ek Sath Mehdi Bhi Hoon Aur Maseeh Bhi. Yeh Kaise Ho Sakta 
Hai? 


Hazrat Mehdi Ke Baare Me Hadees Me Bataya Gaya Hai Ke Woh 
Rasooullah $$$° Ki Nasal Se Honge Aur Hazrat Isa (fiUf a>) Ke Baare Me Aap 
Sab Jaante Hain Ke Woh Bani Israil Ki Nasal Se Talluq Rakhte Hain. Shakeel 
Na To Bani Israil Ki Nasal Se Hai Aur Na Rasooullah rliT Ki Nasal Se, Ye To 

Darbhanga, Bihar Ke Ek Hindustani (Khan) Khandaan Se Hai. Phir Ye Kaise 
Apne Aap Ko Mehdi Aur Maseeh Keh Sakta Hai? 

Hadison Se Saaf Taur Par Maloom Hota Hai Ke Mehdi Aur Maseeh («> 

I'lPi) Aane Ke Baad Khuli Zindagi Me Rahenge Aur Shakeel Chuphta Phir 
Raha Hai. 

Hadeeson Se Ye Bhi Maloom Hota Hai Ke Hazrat Mehdi Aur Hazrat 
Maseeh Dono Waqt Ke Zaalimo Ke Khilaf Jihad Karke Unhe Shikast Denge 
Aur Apni Hukumat Qayem Karenge. Aisa Kama To Door Ki Baat, Shakeel Iska 
Khwab Bhi Nahi Dekh Raha. 

Phir Shakeel Bohat Badtameez Qism Ka Aadmi Hai. Jis Zamane Me 
Woh Delhi Rehta Tha Uske Waalid Us Se Milne Aaye To Usne Unke Sath 
Bohat Badtameezi Ki Aur Gaaliyan De Kar Unko Bahar Nikal Diya. Kya Aise 
Kirdaar (Character) Ka Aadmi Mehdi Aur Maseeh Ho Sakta Hai? 

Mere Mohtram Bhaiyo! Ek Baar Main Phir Arz Karunga Ke Is Shakeel 
Ki Dawat Dene Waale Log Iska Naam Shuru Me Nahi Batate Hain. Isliye Agar 
Koi Aapse Ya Aapke Kisi Janne Waale Se Baat Kare Aur Ye Kahe Ke Dajjal Aa 
Chuka Hai Aur Mehdi-Maseeh Bhi Aa Chuke Hain, Chaliye Unke Hath Par 
Bait Ho Jayen, To Samajh Lijiye Ke Wo Aapko Usi Jhoothe Shakeel Ki Dawat 
De Raha Hai Aur Aapko Gumraah Kama Chahta Hai, Isliye Us Se Khud Bhi 
Bachiye Aur Apne Janne Waalo Ko Bhi Bachaye. 

